Reverendo patri ac domino karissimo suo, Jacobo, Dei gratia Eduensi episcopo, Petrus decanus Vergeii salutem cum omni reverentia paratam ad ejus beneplacita voluntatis. Transcriptum littere reverendi in Christo patris, Anselli Dei gratia, condam Eduensis episcopi, super presentatione et confirmatione ac mandato obediencie et decanatu meo Vergiacensi vobis mitto sicut mihi pridic dixistis, de verbo ad verbum. Ansellus Dei gratia Eduensis episcopus, dilectis suis capitulo Vergeii, salutem in Domino. Noveritis quod nos ad presentationem decani et capituli Eduensis, discretum virum Petrum Le Vert, concanonicum vestrum, investivimus de cura decanatus ecclesie Vergeii, mandantes vobis quatinus dicto Petro obedienciam et reverenciam, tanquam decano vestro, exhibeatis. Actum anno Domini Mº CCº XLº nono, die dominica post octabas beati Johannis Baptiste. Et si transcriptum hoc non sufficiat, litteram vobis portabo ad vestre beneplacita voluntatis. Datum Vergeii sub sigillo meo, sabbato post octabas apostolorum Petri et Pauli, anno Domini Mº CCº octogesimo VIº.